Redacció

L’advocat Gonzalo Boye es mostra confiat que Carles Puigdemont i Toni Comín poden ser eurodiputats des del primer dia i està convençut que tenen immunitat per ser-ho. Boye creu que, si el cas arriba als tribunals, la justícia europea els donarà la raó.

Segons la Junta Electoral Central i els serveis jurídics de l’Eurocambra, però, Puigdemont i Comín han d’anar a Madrid a acatar la Constitució davant la Junta i segons aquesta tesi, s’arrisquen a ser detinguts, perquè la seva immunitat no començaria fins el 2 de juliol a les 10 del matí, quan es constitueix el proper Parlament Europeu. És el que apuntava, de fet, un informe dels serveis jurídics de la cambra europea.

Boye, però, nega aquest supòsit i, fins i tot, assegura que aquest informe l’ha fet algú altre, de qui no ha volgut revelar el nom per no donar pistes de la seva estratègia. N’ha parlat en una entrevista al No ho sé de RAC1.

Ja sabem qui signa l’informe del Parlament Europeu, i no són els serveis jurídics. La gent se soprendrà quan es conegui la identitat de l’autor, tot plegat és bastant fosc

No hi ha cap dubte que no han estat els serveis jurídics del Parlament Europeu perquè a més, ells no farien un error tant gros

Qui ho ha signat ho sabrem en els propers dies. És un escàndol de proporcions importants. Allà hi ha tota una cadena de complicitats molt delicades

Segons Boye, el que ha de passar ara és que el Tribunal Suprem digui que Puigdemont pot venir a recollir l’acta. I assegura que “No podran evitar la imatge de Carles Puigdemont ocupant el seu seient al Parlament Europeu”.

Jo imagino que en els propers dies el Suprem aixecarà l’ordre de detenció contra Puigdemont i Comín entenent d’ofici que són improcedents perquè són persones amb immunitat

No hi ha cap problema perquè Puigdemont i Comín estiguin a la sessió constitutiva del Parlament Europeu, dependerà del grau de ridícul que vulgui fer el Tribunal Suprem i les autoritats espanyoles i de si es volen saltar la legalitat europea. De fet, ja els ha passat a Bèlgica i Alemanya

Recupera l‘entrevista sencera aquí.

Entrevista a Gonzalo Boye

El teu navegador web no suporta HTML5 audio

Aquest dilluns al matí, Toni Comín ha negat a El Món a RAC1 que la justícia espanyola pugui vetar que ell i Carles Puigdemont siguin eurodiputats . Està convençut que ja tenen immunitat, però no té clar si l’estat espanyol la respectarà.